stanford-oval/wikipedia huggingface dataset:
Evil Genius
Julkaisut > 2005

21. kesäkuuta - 123 PIC Microcontroller Experiments for the Evil Genius (Myke Predko)
15. syyskuuta - Mechatronics for the Evil Genius (Newton C. Braga)
22. marraskuuta - 50 Awesome Auto Projects for the Evil Genius (Gavin D. J. Harper)
20. joulukuuta - MORE Electronic Gadgets for the Evil Genius (Robert E. Iannini)
22. joulukuuta - Bionics for the Evil Genius (Newton C. Braga)
Julkaisut > 2006

20. tammikuuta - Electronics Sensors for the Evil Genius: 54 Electrifying Projects (Thomas Petruzzellis)
19. kesäkuuta - 101 Spy Gadgets for the Evil Genius (Brad Graham), (Kathy McGowan)
30. elokuuta - 50 Model Rocket Projects for the Evil Genius (Gavin D. J. Harper)
20. lokakuuta - Electronic Games for the Evil Genius (Thomas Petruzzellis)
20. joulukuuta - 25 Home Automation Projects for the Evil Genius (Jerri Ledford)
22. joulukuuta- PC Mods for the Evil Genius (Jim Aspinwall)
Julkaisut > 2007

20. huhtikuuta - 101 Outer Space Projects for the Evil Genius (Dave Prochnow)
22. kesäkuuta - Solar Energy Projects for the Evil Genius (Gavin D. J. Harper)
19. syyskuuta - 51 High-Tech Practical Jokes for the Evil Genius (Brad Graham), (Kathy McGowan)
24. syyskuuta - 22 Radio and Receiver Projects for the Evil Genius (Thomas Petruzzellis)
Julkaisut > 2008

28. maaliskuuta - Programming Video Games for the Evil Genius (Ian Cinnamon)
29. huhtikuuta - Fuel Cell Projects for the Evil Genius (Gavin D. J. Harper)
13. toukokuuta - Bike, Scooter, and Chopper Projects for the Evil Genius (Brad Graham), (Kathy McGowan)
6. elokuuta - 46 Science Fair Projects for the Evil Genius (Bob Bonnet), (Dan Keen)
17. syyskuuta- Telephone Projects for the Evil Genius (Thomas Petruzzellis)
Julkaisut > 2009

14. tammikuuta - "50 Green Projects for the Evil Genius" (Jamil Shariff)
21. maaliskuuta - "125 Physics Projects for the Evil Genius" (Jerry Silver)
Tony Gaudio

| Tony Gaudio |
| --- | --- |

Henkilötiedot
Koko nimi:  Gaetano Antonio Gaudio
Syntynyt: 20. marraskuuta 1883  Cosenza, Calabria
Kuollut: 10. elokuuta 1951 (67 vuotta)  Burlingame, Kalifornia
Ammatti:  elokuvaaja
Puoliso:  Rosina Gaudio
Näyttelijä
Palkinnot
 Parhaan kuvauksen Oscar-palkinto (1937) 
Aiheesta muualla
IMDb 
Elonet
AllMovie
Gaetano Antonio "Tony" Gaudio, A.S.C. (20. marraskuuta 1883 Cosenza, Calabria, Italia – 10. elokuuta 1951 Burlingame, Kalifornia, Yhdysvallat) oli italialais-yhdysvaltalainen Oscar-palkittu elokuvaaja.
Gaetano Antonio Gaudio syntyi Italian Cosenzassa, ja hän aloitti uransa 1900-luvun alussa italialaisissa lyhytelokuvissa elokuvaohjaajana ja elokuvaajana. Hän muutti New Yorkiin vuonna 1906, jolloin hän alkoi työskennellä Vitagraph Studiosin elokuvaleikkaajana. Hän työskenteli leikkaajana vuoteen 1909 asti, kunnes hän alkoi elokuvata studiolle lyhytelokuvia.
Mykkäelokuvan kautena Gaudio teki paljon yhteistyötä Mary Pickfordin, Anita Stewartin, Norma Talmadgen, May Allisonin ja Lewis Stonen kanssa. Äänielokuvan aikana Gaudio oli etenkin Bette Davisin suosikki, ja hän työskenteli tämän kanssa yhdessätoista elokuvassa. Gaudio elokuvasi melkein 150 elokuvaa, joista tunnetuimpia ovat Hornan enkelit (1930), Pikku Caesar (1931), Emile Zolan elämä (1937), Robin Hoodin seikkailut (1938), Kirje (1940) ja High Sierra (1941).
Gaudio voitti parhaan kuvauksen Oscar-palkinnon elokuvasta Seikkailija – Anthony Adverse (1936). Gaudio on ollut ehdokkaana samassa kategoriassa myös elokuvista Hornan enkelit, Vapaudensankari Juarez (1939), Kirje, Merten sissit (1943) ja Suuri unelma (1945). Hän oli yksi American Society of Cinematographersin perustajajäsenistä, ja hän toimikin liiton puheenjohtajana vuodet 1924–1925.
Gaudio oli aviossa Rosina Gaudion kanssa, ja heillä oli pojat Francesco "Frank" ja Tony sekä tyttäret Elena ja Vera. Gaudiolla oli myös elokuvaajana työskennellyt veli, Eugene Gaudio (1886–1920). 67-vuotiaana kuollut Gaudio haudattiin Hollywood Forever -hautausmaalle Kalifornian Los Angelesiin.
Aiheesta muualla

Tony Gaudio Internet Movie Databasessa. (englanniksi)
Tony Gaudio Elonetissä.
Tony Gaudio Allmoviessa (englanniksi)
Turaanit

Turaanit ovat vanhentuneen teorian mukaan Eurooppaa ennen indoeurooppalaisia asuttaneita ihmisiä, jotka olivat eri rotua kuin indoeurooppalaiset. Teorian mukaan sekä suomalais-ugrilaiset, turkkilaiset että mongoliset kansat polveutuvat turaaneista. Eräissä nationalistisissa ideologioissa turaaneja pidettiin usein alkeellisina esi-ihmisinä ja kehittyneempien indoeurooppalaisten, niin kutsuttujen arjalaisten, tekemä Euroopan valloitus oli siten oikeutettu.
Vanhentuneen käsityksen mukaan turaanit olisivat puhuneet turaanin alkukieltä, josta olisi syntynyt turaanilaiset kielet. Tämän teorian pohjalla ollut käsitys siitä, että kieliperheet edustavat omia rotujaan, on nykyään kumoutunut. Esimerkiksi suomalais-ugrilaisia kieliä puhuvat suomalaiset ovat läheistä sukua indoeurooppalaisille germaanikielten puhujille. Katsotaan, että pohjois- ja länsieurooppalaiset ovat valtaosin alkuperäisten, indoeurooppalaisten kielten saapumista edeltäneiden asukkaiden geneettisiä jälkeläisiä. Indoeurooppalaisia kieliä edeltäneitä kieliä puhuneet kansat eivät myöskään olleet alkeellisia, vaan täysin kehittyneitä nykyihmisiä. He pystyivät myös huomattaviin rakennustöihin, kuten megaliittikulttuuri.
Turaanit saivat nimensä Keski-Aasiassa sijaitsevan historiallisen Turaanin alueen mukaan, joka sijaitsee Araljärveä ympäröivällä tasangolla.
Tiikerihaikarat

| Tiikerihaikarat |
| --- | --- |
 Isotiikerihaikara (Tigrisoma mexicanum)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Tiikerihaikarat Tigrisoma  Swainson, 1827
Katso myös
   Tiikerihaikarat Wikispeciesissä   Tiikerihaikarat Commonsissa 
Infobox OKNimi-testi OK: 
Tiikerihaikarat (Tigrisoma) on haikaroiden heimoon kuuluva pelikaanilintusuku. Tiikerihaikaroiden sukuun kuuluu BirdLife Suomen mukaan kolme lajia.
Tiikerihaikaroihin (Tigrisoma) kuuluvia lajeja

Isotiikerihaikara (Tigrisoma mexicanum)
Kirjotiikerihaikara (Tigrisoma fasciatum)
Ruskotiikerihaikara (Tigrisoma lineatum)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Tigrisoma (englanniksi)
Tits ’n Ass

| Tits 'n Ass Golden Earring |
| --- | --- | --- |

Studioalbumin tiedot
 Julkaistu: 11. toukokuuta 2012
 Formaatti: CD, LP
 Tuottaja(t): Chris Kimsey, Golden Earring
 Tyylilaji: Pop Rock, Classic Rock
 Kesto: 55.49
 Levy-yhtiö: Polydor Records
Golden Earringin muut julkaisut
| Live In Ahoy 2006 | Tits 'n Ass 2012 |   |
Tits 'n Ass on hollantilaisen rockyhtye Golden Earringin albumi vuodelta 2012.
Kappaleet

Identical – 3.32 (säv. Barry Hay, George Kooymans)
Little Time Bomb – 3.56 (säv. Hay, Kooymans)
Cool as It Gets – 4.15 (säv. Hay, Kooymans)
Acrobats and Clowns – 4.10 (säv. Hay, Kooymans)
What Do I Know About Love – 4.32 (säv. Hay, Kooymans)
Still Got the Keys to My First Cadillac – 3.50 (säv. Hay, Kooymans)
Dope Runner – 3.43 (säv. Hay, Kooymans)
This Love – 4.01 (säv. Hay, Kooymans)
Stratosphere – 4.37 (säv. Hay, Kooymans)
Over the Cliff into the Deep Deep Blue – 3.25 (säv. Hay, Kooymans)
Flowers in the Mud – 4.10 (säv. Hay, Kooymans)
Justin Time – 3.46 (säv. Hay, Kooymans)
Avenue of Broken Dreams – 3.43 (säv. Hay, Kooymans)
Wanted by Women – 4.09 (säv. Hay, Kooymans)
Kokoonpano

George Kooymans – kitara, laulu
Rinus Gerritsen – syntetisaattori, huuliharppu, basso, harmoni, urut, grand piano
Barry Hay – laulu
Cesar Zuiderwijk – rummut
Aiheesta muualla

Tits 'n Ass discogs.com -sivustolla
Tsutomu Miyazaki

Tsutomu Miyazaki (jap. 宮﨑 勤 Miyazaki Tsutomu, 21. elokuuta 1962 – 17. kesäkuuta 2008) oli japanilainen sarjamurhaaja. Hänen uhrinsa olivat neljä 4–7-vuotiasta tyttöä, jotka hän surmasi vuosina 1988–1989.
Miyazaki vainosi uhriensa perheitä. Hän jäi kiinni vuonna 1989, ja oikeudenkäynti alkoi vuonna 1990. Hänelle langetettu kuolemantuomio pysyi kaikissa oikeusasteissa.
Miyazaki teloitettiin hirttämällä kesäkuussa 2008. Hänen on väitetty saaneen vaikutteita rikoksiinsa Guinea Pig -elokuvista.
Tjøttan kirkko

| Tjøttan kirkko Tjøtta kirke |
| --- | --- |

Sijainti:  Alstahaug, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1851
Suunnittelija:  Christian Heinrich Grosch
Materiaali:  kivi
Istumapaikkoja:  310
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tjøttan kirkko (norj. Tjøtta kirke) on Alstahaugin kunnassa Nordlandin läänissä Norjassa sijaitseva kivinen pitkäkirkko vuodelta 1851.
Aiheesta muualla

Kuvia tai muita tiedostoja aiheesta Tjøttan kirkko Wikimedia Commonsissa
Emanation from Below

| Emanation from Below Deivos |
| --- | --- | --- |

Studioalbumin tiedot
 Äänitetty : tammi–helmikuu 2006, Hertz Studio
 Julkaistu: 11. marraskuuta 2006
 Formaatti: CD
 Tyylilaji: brutaali death metal
 Kesto: 31.43
 Levy-yhtiö: Empire Records Metal Mind Productions (2008)
Deivosin muut julkaisut
| Hostile Blood (EP) 2003 | Emanation from Below 2006 | Gospel of Maggots 2010 |
Emanation from Below on puolalaisen brutaalin death metalin yhtyeen Deivosin esikoisalbumi. Se julkaistiin vuonna 2006 levymerkillä Empire Records.
Albumin julkaisi uudelleen vuonna 2008 Metal Mind Productions.
Kappaleet

Blackness Incarnate – 5.51
No Father of Mine – 2.21
Realm of Desecration – 7.29
War March – 4.52
Divine Defilement – 4.01
Battle for Dominance – 4.45
Hatebound – 2.24
Kokoonpano

Jaroslaw Pieńkoś – laulu, bassokitara
Tomasz Kołcon – kitara
Mścisław – kitara
Krzysztof "Wizun" Sapan – rummut
Kokoonpano > Muut tekijät

Sławek Wiesławski – äänittäjä, miksaaja, masteroija
Wojtek Wiesławski – äänittäjä, miksaaja, masteroija
Andrzej Leńczuk – kansitaide
Jacek Wiśniewski – layout
Arvostelut

About.com:
Sea of Tranquility:
Aiheesta muualla

Albumi Emanation from Below Encyclopaedia Metallum -sivustolla (englanniksi)
Emanation from Below discogs.com -sivustolla
Tsutomu Koyama

| Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Maa:   Japani> Miesten lentopallo. |
| --- | --- | --- | --- |
|  Pronssia | Tokio 1964 | Lentopallo |  |
Tsutomu Koyama (jap. 小山 勉, Koyama Tsutomu; 26. heinäkuuta 1936 Kagawan prefektuuri – 2. heinäkuuta 2012) oli japanilainen lentopalloilija, joka oli mukana saamassa lajissaan pronssia vuoden 1964 kesäolympialaisissa Tokiossa. Myöhemmin hän toimi Japanin joukkueen valmentajana muun muassa vuoden 1988 kesäolympialaisissa Soulissa. Hän oli lisäksi vuosina 1989–1995 Japanin lentopalloliiton toimitusjohtaja. Hänen kuolemansa 75-vuotiaana aiheutti ruokatorven syöpä.
Tjøtta

Tjøttan asutusta.
Tjøtta on Norjassa Alstahaugin kunnassa sijaitseva saari. Sen pinta-ala on 11,3 neliökilometriä ja asukasluku 214 vuonna 2020. Saarelle on tieyhteys siltaa pitkin. Tjøttassa on paljon muinaisjäännöksiä, kuten hautakumpuja ja bautakiviä. Marraskuussa 1944 Tjøttan edustalla tapahtui yli 2 500 henkeä vaatinut tragedia, kun sotavankilaiva M/S Rigel pommitettiin.
Aiheesta muualla

Kuvia tai muita tiedostoja aiheesta Tjøtta Wikimedia Commonsissa
Tsutomu Seki

Tsutomu Seki (jap. 関勉; s. 3. marraskuuta 1930 Kōchi) on japanilainen tähtitieteilijä. Hänen nimensä muistetaan varsinkin Ikeya-Sekin komeetasta, jonka hän ja Kaoru Ikeya havaitsivat vuonna 1965.
Seki on uransa aikana löytänyt myös kolmattasataa asteroidia. Hän on Geisein observatorion johtaja.
Tomáš Starosta

| Tomáš Starosta> Henkilötiedot |
| --- | --- |
Syntynyt: 20. toukokuuta 1981 (ikä 43) Trenčín, Tšekkoslovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  89 kg
Seura
Seura:  Jugra Hanty-Mansijsk
Sarja:  KHL
Pelaajaura
Pääsarjaura:  1999–
Aik. seurat:  Dukla Trenčín (Slovakian Extraliga) Neftehimik Nižnekamsk  (RSL & KHL) Salavat Julajev Ufa (KHL) Jugra Hanty-Mansijsk (KHL)
Tomáš Starosta (s. 20. toukokuuta 1981 Trenčín, Tšekkoslovakia) on slovakialainen jääkiekkoilija, pelipaikaltaan puolustaja. Hän edustaa KHL:n Jugra Hanty-Mansijskia, jonne siirtyi vuonna 2011.
Ura

Starosta on Dukla Trenčínin kasvatti. Hän teki ensiesiintymisensä Slovakian Extraligassa vuonna 1999 ja jatkoi siellä vuoteen 2005, jolloin siirtyi kesken kauden silloisen Venäjän superliigan Neftehimik Nižnekamskiin. Elokuussa 2010 hän siirtyi Salavat Julajev Ufaan, jossa pelasi vain yhden kauden. Ufa voitti kauden 2010–2011 päätteeksi KHL:n mestaruuden Gagarin Cupin. Mestaruuskauden jälkeen Starosta allekirjoitti sopimuksen Jugra Hanty-Mansijskin kanssa.
Starosta on edustanut Slovakian maajoukkuetta neljissä jääkiekon maailmanmestaruuskilpailuissa, vuosina 2007, 2008, 2010 ja 2012. Vuoden 2012 kisoissa hän oli voittamassa MM-hopeaa. Hän on edustanut maataan myös alle 18-vuotiaiden maailmanmestaruuskilpailuissa vuonna 1999, jolloin Slovakia sijoittui turnauksen kolmanneksi, sekä alle 20-vuotiaiden maailmanmestaruuskilpailuissa vuosina  2000 ja  2001.
Torkkila (Perniö)

Torkkila on kylä Salon kaupungin Perniössä. Kylä sijaitsee Perniön itäosassa Varemäen ympäristössä.
Torkkilan kyläkeskus sijaitsee Varemäen etelärinteella. Kylään kuuluu peltoalueet Varemäen ympäristöstä. Kylän eteläosassa on Torkkilansuo ja kuivattu Torkkilanjärvi, joista saa alkunsa kylän läpi pohjoiseen virtaava Koskonjoki.
Torkkila on syntynyt viimeistään varhaiskeskiajalla. Naapurikylä Lehtiniittu on Torkkilan tytärkylä. Kylän neljästä kantatilasta Lauri, Hirvo ja Kyläntalo ovat yhä olemassa. Lauri ja Kyläntalo on siirretty pois vanhalta kylätontilta isojaon jälkeen. 1900-luvulla kylään syntyi hieman uutta asutsta, etenkin Kivilinnantien varrelle kylän itäosaan.
Todd Marchant

| Todd Marchant |
| --- | --- |

Henkilötiedot
Syntynyt: 12. elokuuta 1973 Buffalo, New York
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  82 kg
Pelaajaura
Pääsarjaura:  1994–2011
Seurat:  New York Rangers   Edmonton Oilers   Columbus Blue Jackets Anaheim Ducks
NHL-varaus:  167. varaus, 1993 New York Rangers
| Stanley Cup  |
| --- | --- | --- |
|  | Anaheim Ducks | 2007  |
Todd Marchant (s. 12. elokuuta 1973 Buffalo, New York) on yhdysvaltalainen entinen jääkiekkoilija. Hän pelasi NHL-liigassa 17 kautta, joiden aikana hän voitti Stanley Cupin kaudella 2006–2007 Anaheim Ducksin paidassa.
Tiikerihai (sarjakuvahahmo)

| Tiikerihai |
| --- | --- |
 Tiikerihai, merten armoton saalistaja
Luoja(t):  Roy Thomas & John Buscema
Kustantamo:  Marvel
Ensiesiintyminen:  Sub-Mariner (Vol. I) #5 (joulukuu, 1968)
Henkilötiedot
Oikea nimi:  Todd Arliss
Status:  Aktiivinen
Ryhmäsidokset:  Pahuuden Mestarit
Voimat:  Yli-inhimilliset voimat ja kestävyys, nopea paraneminen, yli-inhimilliset aistit (vars. vedessä), kyky hengittää veden alla.
Suhteet
Sukulaiset:  Diane Arliss Newell (sisko), Walter Arliss (velipuoli)
Tiikerihai on Marvel-kustantamon luoma superroisto. Hahmon loivat Roy Thomas ja John Buscema. Tiikerihain ensiesiintyminen tapahtui Sub-Mariner-lehden numerossa 5  (joulukuu, 1968). Tiikerihai on pääasiallisesti Namorin vihollinen.
Historia

Todd Arliss oli alkujaan menestyvä amerikkalainen uimari, jota odotti rahakas tulevaisuus kilpauimarina. Arliss joutui kuitenkin pelastamaan hukkuvaa miestä, jonka aikana hän loukkasi selkänsä ja kätensä pahoin. Vaikka Arliss pystyikin kävelemään, lääkärien mukaan hänen uimarinuransa oli ohitse. Epätoivoinen Arliss etsi siskonsa Diane Arlissin vastaväitteistä huolimatta käsiinsä hullun tiedemiehen tohtori Dorcasin, joka Pohjois-Atlantilla sijaitsevassa laboratoriossaan aloitti Arlissin parantamisen.
Dorcas oli kehittänyt menetelmän, jonka avulla toisen olennon geneettisiä piirteitä sai siirrettyä toiseen elävään olentoon. Käyttämällä Prinssi Namorin atlantislaisia (Homo mermanus) ja tiikerihain DNA:ta, Dorcas loi Arlissista säälimättömän tappajan. Dorcas aikoi käyttää muuttunutta Tiikerihaita omien tarkoitusperiensä ajamiseen, mutta Tiikerihai valloittikin koko Atlantiksen ja hallitsi sitä lyhyen aikaa. Namor kuitenkin sai lopulta valtaistuimensa takaisin.
Tiikerihai on lukuisia kertoja ottanut yhteen Namorin kanssa. Hän on myös taistellut tappajavalasmaisen Orkan kanssa. Tiikerihai on muiden rikostensa lisäksi syyllistynyt myös Namorin ihmisisän, Leonard McKenzien surmaamiseen.
Tämän jälkeen Tiikerihain oli paettava Namorin raivoa Ontario-järvelle. Myöhemmin, kuullessaan Namorin kärsivän muistinmenetyksestä hän uskalsi jälleen palata valtameriin. Ironista kyllä, Tiikerihain sisko oli tällä välin nainut tunnetun valtameritutkijan, tohtori Walter Newellin, joka tunnetaan paremmin nimellä Piikkirausku.
Tiikerihai näytti jokin aikaa sitten luopuneen rikollisesta elämästään tavatessaan merenalaiseen vaeltajakansaan kuuluvan naisen. Tiikerihai kuitenkin palasi raivoavaan ja rikolliseen elämään perheensä ja sukunsa tultua teurastetuiksi mystisten 'Kasvottomien vuoksi. Tämän jälkeen Tiikerihai on taistellut mm. Kostajia, Henry Pymiä ja Hämähäkkimiestä vastaan.
Tiikerihai mutatoitui myöhemmin yhä enemmän, jolloin hänen haiperimänsä on tullut yhä hallitsevammaksi. Nykyään Arliss on humanoidin olomuotoinen hai, jolla on terävähampaiset leukaperät ja harmaa iho. Vaikuttaa kuitenkin siltä, että muutos on väliaikainenkenen mukaan?.
Tiikerihai oli yksi useista superrikollisille tarkoitetusta Lautta-vankilasta paenneista. Uudet Soturit ovat kuitenkin vanginneet hänet.
Voimat ja varusteet

Tiikerihai on amphibiaani, joka yhdistelee ihmisen, atlantislaisen (Homo mermanus) ja tiikerihain verenperintöä keskenään. Ennen voimiensa saamista Arliss oli huipputason kilpauimari. Tohtori Dorcasin käsittelyn jälkeen Tiikerihain voimataso kuitenkin nousi dramaattisesti. Hänellä on yli-inhimilliset voimat (Tiikerihai nostaa noin 80 tonnia vedessä ja hieman vähemmän kuivalla maalla) ja kestävyys.
Hän kykenee sietämään valtavia paineita ja paineenmuutoksia, samaten meressä tapahtuvia korkeita lämpötilan vaihteluita. Tiikerihai uintinopeus on luokkaa 185,2 mpk:a tunnissa ja hän kykenee hengittämään niin maan päällä kuin vedessäkin. Hänen näkönsä on erittäin tarkka varsinkin spektrin vihreällä osalla, joka parantaa hänen näköään meren alla. Tiikerihailla on myös tehokas kyky regeneroida itsensä.
Muiden avujensa lisäksi Tiikerihailla on hämmästyttävä metsästysvaisto, minkä vuoksi hänen pitää pakonomaisesti, kerran paikannettuaan saaliinsa vainun, seurata sitä ja ottaa kiinni. Tämä tekee Tiikerihaista erinomaisen jäljittäjän.
Tiikerihain kuitenkin täytyy pitää itsensä kosteana, muuten hän menettää voimansa. Tarkoitusta varten tohtori Dorcas kehitti märkäpuvun, jonka sisällä vesi kiertää jatkuvasti. Näin Tiikerihai säilyttää huippukuntonsa niin kuivalla maalla kuin meressäkin.
Tiikerihai muissa medioissa

Tiikerihai on yksi pomohahmoista Marvel: Ultimate Alliance-videopelissä, jossa tämä on mukana Tohtori Doomin kokoamassa Pahuuden Mestareissa. Yhdessä Attuman kanssa Tiikerihai vastustaa sankareita Atlantis-tason loppupäässä.
Torkkila

Torkkila on kylä entisen Angelniemen kunnan alueella Etelä-Halikossa. Kylä sijaitsee Pöyläntien varrella edelleen vanhan kylämäen päällä. Torkkilaa ympäröivät Pöylä, Antola, Kanamäki ja Sauvon kunta.
Torkkilan kyläalueen maasto koostuu metsäisistä mäistä, joita tasaiset peltoalueet ympäröivät. Kylässä on edelleen jäljellä lakkautettu vanha Angelniemen VPK:n palotalli.
Torkkila kuuluu Halikon alueen myöhäisempään kyläkantaan. Naantalin luostari omisti useita tiloja kylästä 1520-luvulla. Kylän kantatilaluku oli kuitenkin 1560-luvulla vain kaksi taloa. Hallinnollisesti Torkkila kuului 1700-luvulle asti Sauvon hallintopitäjään. Torkkilan kansakoulu aloitti toimintansa 1904 ja lopetti vaihdelleen toimintansa vuonna 1964. Koulua vastapäätä Angelniemen kunta rakennutti VPK:n rakennuksen vuonna 1937. Torkkila kasvoi 1900-luvun alkupuolella torppien itsenäistyttyä ja pienimuotoisen siirtoväen asutuksen myötä. Sittemmin kylä on jäänyt kunnan kehityksestä syrjään ja alkanut hiljentyä.[lähde? ]
Tiikerihai (televisiosarja)

| Tiikerihai |
| --- | --- |
Tyyli:  viihde
Kestoaika:  50 min
Pääosissa:  Esko Salminen Juha Muje Rea Mauranen Mari Rantasila
Alkuperämaa:   Suomi
Verkko:  MTV
Esitetty:  1987 – 28. toukokuuta 1988
Tuotanto
Ohjaaja(t):  Ismo Sajakorpi
Tuotantoyhtiö(t):  MTV Viihdetoimitus
Aiheesta muualla
IMDb
Tiikerihai on vuosina 1987–1988 MTV:llä esitetty suomalainen sketsejä ja musiikkia sisältävä viihdeohjelma. Syksyllä 1987 ohjelmaa esitettiin maanantaisin klo 19.30–20.30. Tammikuussa 1988 ohjelman esitys vaihtui lauantai-iltaan klo 22.15–23.15.
Näyttelijät

Esko Salminen
Juha Muje
Rea Mauranen
Mari Rantasila
Ritva Valkama
Vierailevat artistit

Eini (9. tammikuuta 1988)
Meiju Suvas (9. tammikuuta 1988)
Helena Miller (9. tammikuuta 1988)
Kirka (2. huhtikuuta 1988)
Nisa Soraya (1. toukokuuta 1988)
Eino Grön (28. toukokuuta 1988)
Esityspäiviä

12. joulukuuta 1987 Unelmien siivittämiä kaikuja kyökeistä ja kammareista
21. joulukuuta 1987 Unelmien siivittämiä kaikuja kyökeistä ja kammareista
9. tammikuuta 1988
6. helmikuuta 1988 Keep in fighting
20. helmikuuta 1988 Ootsin harasoo
19. maaliskuuta 1988 Kukkais-Tiikerihai 60-luvun tunnelmissa
2. huhtikuuta 1988 Alamaailman hampaissa
16. huhtikuuta 1988 Oi, Ben Casey
1. toukokuuta 1988
14. toukokuuta 1988
28. toukokuuta 1988 Vihaava rakkaus, rakastava viha
Torkkujat

| Torkkujat |
| --- | --- |
 Manilantorkkuja (Ophieleotris aporos)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tokkokalat Gobiiformes
Heimo::  Torkkujat Eleotridae  Bonaparte, 1835
Katso myös
   Torkkujat Wikispeciesissä   Torkkujat Commonsissa 
Infobox OKNimi-testi OK: 
Torkkujat (Eleotridae) on tokkokalojen lahkoon (Gobiiformes) kuuluva kalaheimo. Torkkujaheimoon luetaan 22 sukua ja niihin 137 lajia, joista useimmat elävät Indopasifisella merialueella. Harvat niistä viettävät koko elämänsä merivedessä, vaan useimmat elävät murtovedessä tai makeassa vedessä, mutta monet lajit palaavat mereen kutemaan.
Suurin lajeista on Kaakkois-Aasian sisävesissä elävä marmoritorkkuja (Oxyeleotris marmorata), joka voi kasvaa 65 cm pitkäksi. Useimmat muut lajit ovat pituudeltaan 3-20 cm.
Torkkujat ovat lihansyöjiä. Ne ovat saaneet nimensä elintavoistaan: ne nöpöttävät paikoillaan lähellä pohjaa suuren osan ajastaan, ja säntäävät sitten saaliin perään lyhyitä pyrähdyksiä. Torkkujat muistuttavat tokkoja sekä ruumiinrakenteeltaan että käytöstavoiltaan, mutta niillä ei ole samanlaista imukuppimaista vatsauloketta kuin tokoilla.
Tienhaara (kunta)

| Tienhaara Селезнёво, Seleznjovo |
| --- | --- |
 lippu:  vaakuna

Valtio:  Venäjän federaatio
Alue (oblasti):  Leningradin alue
Piiri:  Viipurin piiri
Perustettu:  1. tammikuuta 2006
Hallinto:  
 – Asutustyyppi:  maalaiskunta
 – Hallinnon tyyppi:  maalaiskunta
 – Hallinnon johtaja:  Sergei Netšunajev 
Väkiluku (2006)  ():  5 935
Aikavyöhyke:  UTC+3 (MSK)
Infobox OKVirheellinen NIMI-arvo: 
Tienhaara (ven. Селезнёво, Seleznjovo) on maalaiskunta Viipurin piirin länsiosassa Leningradin alueella Venäjällä. Tienhaaran kunta käsittää alueen Viipurin kaupungin länsipuolelta Suomen rajan ja Viipurinlahden välistä. Sen naapurikuntia ovat koillisessa Antrea, idässä Viipuri sekä Viipurinlahden toisella puolella Johannes ja Uuras sekä lännessä Suomen puolella Virolahti, Miehikkälä ja Lappeenranta.